CELEX: 62010TN0537
Language: bg
Date: 2010-11-26 00:00:00
Title: Дело T-537/10: Жалба, подадена на 26 ноември 2010 г. — Adamowski/СХВП — Fagumit ( FAGUMIT )

29.1.2011   
            
            
               BG
            
            
               Официален вестник на Европейския съюз
            
            
               C 30/46
            
         Жалба, подадена на 26 ноември 2010 г. — Adamowski/СХВП — Fagumit („FAGUMIT“)
   (Дело T-537/10)
   ()
   2011/C 30/84
   Език на жалбата: немски
   
      Страни
   
   
      Жалбоподател: Ursula Adamowski (Хамбург, Германия) (представител: D. von Schultz, Rechtsanwalt)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Fabryka Węży Gumowych i Tworzyw Sztucznych Fagumit Sp. z o.o. (Волбром, Полша)
   
      Искания на жалбоподателя
   
   
               —
            
            
               да се отмени решението на първи апелативен състав на Службата за хармонизация във вътрешния пазар (марки, дизайни и модели) от 3 септември 2010 г. по преписка R 1002/2009-1,
            
         
               —
            
            
               да се отхвърли искането за обявяване на марка на Общността № 3 005 980 за недействителна,
            
         
               —
            
            
               да се осъди СХВП да заплати както разноските за заличаване на марката от регистъра, така и разноските, направени в производството пред апелативния състав и в настоящото производство.
            
         
      Правни основания и основни доводи
   
   
      Регистрирана марка на Общността, предмет на искане за обявяване на недействителност: фигуративна марка, която съдържа словния елемент „FAGUMIT“, за стоки от класове 12 и 17.
   
      Притежател на марката на Общността: жалбоподателят.
   
      Страна, която иска обявяване на недействителността на марката на Общността: Fabryka Węży Gumowych i Tworzyw Sztucznych Fagumit Sp. z o.o.
   
      Право върху марката на страната, която иска обявяване на недействителността: национална фигуративна марка, която съдържа словния елемент „FAGUMIT“, за стоки от клас 17.
   
      Решение на отдела по отмяна: отхвърля искането за обявяване на недействителност.
   
      Решение на апелативния състав: уважава жалбата и обявява марката за недействителна.
   
      Изложени правни основания: нарушение на член 53, параграф 1, буква в) от Регламент (ЕО) № 207/2009 (1) във връзка с член 8, параграф 4 от него, тъй като другата страна в производството пред апелативния състав не представила валидни от правна гледна точка доказателства, че фирмата „FAGUMIT“ действително е използвана; нарушение на член 53, параграф 1, буква б) от Регламент (ЕО) № 207/2009 във връзка с член 8, параграф 3 от него, тъй като другата страна в производството пред апелативния състав фактически се съгласила с регистрацията на правата върху марката, свързани с наименованието „FAGUMIT“; нарушение на член 52, параграф 1, буква б) от Регламент (ЕО) № 207/2009, тъй като жалбоподателят не можел да бъде упрекнат, че е действал недобросъвестно към момента, когато е подал заявка за спорната марка на Общността.
   
      (1)  Регламент (ЕО) № 207/2009 на Съвета от 26 февруари 2009 година относно марката на Общността (ОВ L 78, стр. 1).